Фёдар Міхайлавіч Смолаў

{{Футбаліст
|імя                         = Фёдар Смолаў
|выява                       = 
|поўнае імя                  = Фёдар Міхайлавіч Смолаў
|рост                        = 
|вага                        = 
|грамадзянства               = 
|пазіцыя                     = нападнік
|цяперашні клуб              =  Дынама (Масква)
|нумар                       = 
|моладзевыя клубы            = 
|клубы                       = 
|нацыянальная зборная        = 

{ style="background: transparent"
 
 
}
|абнаўленне даных пра клуб   = 16 студзеня 2022
|абнаўленне даных пра зборную = 16 студзеня 2022
}}
**Фёдар Міха́йлавіч Смо́лаў** (; нар. , , СССР) — расійскі футбаліст, нападнік маскоўскага «Дынама» і нацыянальнай зборнай Расіі.

## Клубная кар’ера 
### «Дынама» 
Нарадзіўся 9 лютага 1990 года ў Саратаве. Выхаванец саратаўскага СДЮСШАР «Сокал». У 2006 годзе падпісаў з маскоўскім «Дынама» першы прафесійны кантракт. У расійскай Прэм’ер-лізе дэбютаваў у сезоне 2007, у гульні супраць «Прамень-Энергіі». 27 верасня 2008 года ў матчы супраць самарскага клуба «Крылы Саветаў», Фёдар забіў свой першы гол за «Дынама» ў чэмпіянаце Расіі.

14 ліпеня 2010 года перайшоў на правах арэнды ў нідэрландскі «Феенорд». У чэмпіянаце Нідэрландаў дэбютаваў 8 жніўня ў матчы супраць «Утрэхт», які завяршыўся хатняй перамогай «Феенорда» з лікам 3:1. У 11 матчах чэмпіянату Смолаў забіў адзін гол (у вароты клуба «Вітэс»).

У маі 2011 года, пасля вяртання з «Феенорда», Смолаў забівае ў матчах супраць «Краснадара», нальчыкскага «Спартака», у абодвух выпадках яго галы становяцца вырашальнымі і дапамагаюць «бел-блакітным» перамагчы.
[thumb|200px|left|Смолаў у складзе [ФК Анжы|«Анжы»]]
У ліпені 2012 года Фёдар перайшоў у «Анжы» на правах арэнды. 19 ліпеня ў паядынку супраць венгерскага «Гонведа» ў рамках кваліфікацыйнага раўнда Лігі Еўропы Смолаў дэбютаваў за новую каманду. 22 ліпеня ў сустрэчы з краснадарскай «Кубанню» адбыўся дэбют нападніка за «Анжы» ў чэмпіянаце Расіі. 2 жніўня 2012 года ў матчы кваліфікацыйнага раўнда Лігі Еўропы супраць «Вітэса», Смолаў забіў вырашальны гол, які дазволіў яго камандзе перамагчы 2:0.

У кастрычніку 2012 года прэзідэнт маскоўскага «Дынама» Генадзь Салаўёў пацвердзіў інфармацыю, якая з’явілася ў СМІ, аб тым, што бела-блакітныя збіраюцца вярнуць Фёдара Смолава з арэнды ў «Анжы». Аднак у сярэдзіне студзеня стала вядома, што Смолаў застанецца ў «Анжы» да канца сезона 2012/13. Сваё выступленне за махачкалінскі клуб ігрок Смолаў ацаніў як станоўчае.

Правёўшы ўсяго паўгады ў «Дынама», 28 студзеня 2014 года Смолаў у другі раз перайшоў у «Анжы» на правах арэнды з магчымасцю гуляць супраць свайго асноўнага клуба. 6 красавіка 2014 года ў матчы «Анжы»—"Дынама" (4:0) Смолаў перапыніў сваю безгалявую серыю, якая доўжылася 1775 хвілін.

1 верасня 2014 года Смолаў зноў быў аддадзены ў арэнду&nbsp;— на гэты раз у екацярынбургскі «Урал», пагадзіўшыся на паніжэнне зарплаты больш чым у 2,5 разы. Забіўшы 2 галы і аддаўшы галявую перадачу, Смолаў быў прызнаны балельшчыкамі «Урала» найлепшым іграком каманды ў верасні. 31 мая 2014 года скончыўся тэрмін арэнды Смолава ў «Урале», а 1 чэрвеня&nbsp;— тэрмін кантракту з «Дынама», у сувязі з чым Смолаў не змог прыняць удзел у стыкавых матчах «Урала».

### «Краснадар» 
2 чэрвеня 2015 года падпісаў кантракт тэрмінам на 4 гады з футбольным клубам «Краснадар». 6 жніўня 2015 года ў матчы 3-га кваліфікацыйнага раўнда Лігі Еўропы з браціслаўскім «Слованам» забіў пенальці за «Краснадар», а 10 жніўня ў дэрбі з «Кубанню» забіў з гульні ў Чэмпіянаце Расіі, пры гэтым абодва галы былі забітыя ў кампенсаваны час другога тайма і абодва выратавалі «Краснадар» ад паразы.

Стаў з 20 галамі лепшым бамбардзірам расійскага чэмпіянату ў сезоне 2015/16. У наступным сезоне ў гульнях расійскага першынства забіў 18 галоў, але і гэтага хапіла, каб другі раз запар стаць самым эфектыўным форвардам турніру.

### «Лакаматыў» 
9 жніўня 2018 года перайшоў у маскоўскі «Лакаматыў». Сума трансферу склала 9 млн €, кантракт разлічаны на 4 гады з заробкам 3 млн €.

У студзені 2020 года быў аддадзены ў арэнду іспанскай «Сельце» да канца сезона 2019/20. У ліпені 2020 года вярнуўся ў «Лакаматыў».

### Вяртанне ў «Дынама» 
У студзені 2022 года вярнуўся ў маскоўскае «Дынама».

## Міжнародная кар’ера 
У 2006 годзе дэбютаваў у складзе юнацкай зборнай Расіі, прыняў удзел у 16 гульнях на юнацкім узроўні, адзначыўшыся 8 забітымі галамі.

На працягу 2008—2013 гадоў прыцягваўся ў склад маладзёжнай зборнай Расіі. У студзені 2008 года Смолаў перамог у складзе моладзевай зборнай Расіі на мемарыяле Гранаткіна, стаўшы найлепшым бамбардзірам турніру.

12 кастрычніка 2012 года ў першым стыкавым матчы за выхад на маладзёжны чэмпіянат Еўропы супраць маладзёжнай зборнай Чэхіі Смолаў забіў два галы і дапамог сваёй камандзе атрымаць перамогу, 2:0. У другім матчы ён на 6-й хвіліне рэалізаваў пенальці ў вароты Чэхіі, гульня завяршылася нічыёй 2:2, што дазволіла зборнай Расіі выйсці на маладзёжны чэмпіянат Еўропы, куды паехаў і Смолаў. Усяго на маладзёжным узроўні адгуляў у 27 афіцыйных матчах, забіў 14 галоў.

14 лістапада 2012 года ў матчы супраць зборнай ЗША (2:2) дэбютаваў у нацыянальнай зборнай Расіі, дзе ён, выйшаўшы ў стартавым складзе, на 9-й хвіліне адкрыў лік. Гэты гол стаў самым хуткім голам пасля выхаду на поле дэбютантаў зборнай Расіі, а таксама адзіным забітым пачаткоўцам зборнай у першым тайме дэбютнага матча. У гэтым жа эпізодзе Фёдар атрымаў траўму і не змог працягнуць матч. 7 чэрвеня 2013 года дэбютаваў у афіцыйным матчы за зборную. Фёдар з’явіўся на полі на 68-й хвіліне замест Аляксандра Кержакова ў гасцявым матчы са зборнай Партугаліі (0:1).

## Дасягненні 
### Камандныя 
**Дынама (Масква)**
* Бронзавы прызёр чэмпіянату Расіі (2): 2008, 2021/22
* Фіналіст Кубка Расіі (2): 2011/12, 2021/22
**Анжы**
* Бронзавы прызёр чэмпіянату Расіі: 2012/13
* Фіналіст Кубка Расіі: 2012/13
**Лакаматыў (Масква)**
* Сярэбраны прызёр чэмпіянату Расіі: 2018/19
* Бронзавы прызёр чэмпіянату Расіі: 2020/21
* Уладальнік Кубка Расіі (2): 2018/19, 2020/21
* Уладальнік Суперкубка Расіі: 2019

**Расія (мал.)**
* Міжнародны юнацкі турнір памяці першага віцэ-прэзідэнта ФІФА Валянціна Гранаткіна: 2008

### Асабістыя 
* Найлепшы бамбардзір чэмпіянату Расіі **(2)**: 2015/16 (20 галоў), 2016/17 (18 галоў)

## Спасылкі 
Катэгорыя:Футбалісты Расіі
Катэгорыя:Ігракі зборнай Расіі па футболе
Катэгорыя:Ігракі ФК Дынама Масква
Катэгорыя:Ігракі ФК Лакаматыў Масква
Катэгорыя:Ігракі ФК Сельта
Катэгорыя:Ігракі ФК Краснадар
Катэгорыя:Ігракі ФК Урал Екацярынбург
Катэгорыя:Ігракі ФК Анжы
Катэгорыя:Ігракі ФК Феенорд